text: Vinterbaderne gør sig klar til at vandet snart bliver dejligt koldt
  25 september 2017 kl. 15.05
  Vinterbaderne gør sig klar til sæsonen.
  Der er nogle, som glæder sig til vinter. De er vinterbadere, og de elsker at komme under, når vandet endeligt bliver dejligt koldt. Og så synes de, det er skønt bagefter at komme ind i saunaen og sidde og kigge ud på skovene. 
  Sådan bliver det for vinterbaderne i Vejle Fjord ved Tirsbæk Strand.
  I dag fik de hejst fire nye moduler på plads. Et åbent, som får udsigt mod øst og morgensolen, et omklædningsmodul, et med bad og bruser og det med saunaen. Det vender sådan, at der er udsigt til Munkebjergskovene og Vejle Fjord Broen indefra varmen. 
   På søndag er det første oktober, og så indvier de det hele klokken otte om morgenen.
  
  